khistorydata/jeongjo-sjw-relations huggingface dataset:
정조 6년
又啓目。罪人金壽海。踢殺張福天事云云。當該初檢官西部奉事金象行。拿問處之。醫律生及下人等。自臣曹考律嚴勘。何如。判付啓。檢官等論罪事。依所啓施行爲旀。大抵殺獄。傷處爲重。看證次之。此獄事段。傷處之初無後有。看證之亦不眞的。俱係可疑之端兺除良。一番完決之後。設欲容議。每自不易。卿等更加詳覈。從所見論理稟處爲良如敎。
정조 6년
又啓目。印信僞造罪人趙克仁獄事云云。趙克仁段。更加各別嚴訊。期於取服。何如。判付啓。僞帖僞牌。爛熳欺賣。究厥情狀。殺之無惜。而此與御寶僞造。不無輕重之別。雖或傅生。不至大壞國綱。大臣之意亦然。罪人趙克仁。各別嚴刑。減死定配爲良如敎。
정조 6년
又啓目。罪人全道郁崔秀德。踢殺趙光雲獄事云云。全道郁崔秀德。竝爲更加嚴訊。期於歸一。何如。判付啓。趙光雲之被打致命。雖曰明白無疑。而被打於他人。更無辨覈之路。一人致死。兩人償命。殊乖審克之意兺不喩。設令許久訊推。決無歸一之理。罪人全道郁崔秀德。竝更嚴刑。參酌照律決配爲良如敎。
정조 6년
又啓目。罪人吳贊柱金召史獄事云云。吳贊柱金召史段。雖無毆打之跡。而成輝之自縊。旣在於爭詰之翌日。則其在慰死者之道。不可全然無罪。參酌勘處。何如。判付啓。此獄段致死是在成輝。藉令有被人毆踢之事是良置。渠旣自縊而死是隱。則償命一款。律無可擬兺不喩。朝與吳贊柱相詰。夕與金召史相詰。到翌朝忽以被打於女人。生亦何爲之說。向其矣妻酬酢。仍卽溘然縊頸。成輝之事。非醉則妄。謂之浪死。可也。謂之被殺不可。然則被告兩囚之屢朔滯囚。實爲矜惻是如乎。卿等雖以全然無罪。爲持難之端是乃。威逼致死。或致不成傷之律。皆不襯似於此。吳贊柱金召史等乙良。竝只分揀放送爲良如敎。
정조 6년
又啓目。粘罪人張漢福更推云云。終不就服之狀。萬萬兇獰。更加各別嚴刑。期於得情。何如。判付啓。當此審理之日。豈可循例訊推。更加出意見詳細參閱。無一可疑之端是去等。依前加刑。期於得情爲旀。如有不分明之跡。卽爲論理覆啓爲良如敎。
정조 6년
又啓目。粘罪人朴世根更推云云。抵賴不服之狀。萬萬痛惡。更加各別嚴刑。期於得情。何如。判付啓。依張漢福判付。詳細審理。無一毫疑端。然後依前加刑取招爲良如敎。
정조 6년
又啓目。粘罪人金奉鎭更推云云。終始忍杖。不爲吐實。情狀萬萬絶痛。更加各別嚴刑。期於得情。何如。判付啓。依張漢福判付。詳細審理。無一毫疑端。然後依前加刑取招爲良如敎。
정조 6년
又啓目。粘罪人金廷周更推云云。終始頑忍。不爲就服之狀。誠極凶獰。更加各別嚴刑。期於輸情。何如。判付啓。依張漢福判付。詳細審理。無一毫疑端。然後依前加刑取服爲良如敎。
정조 6년
又啓目。粘罪人朴聖樑更推云云。終不就服之狀。殊極兇獰。更加各別嚴刑。欺於輸款。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人李光點更推云云。終不直告之狀。誠極痛惡。更加各別嚴訊。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人李壽億更推云云。一向抵賴。終不就服。情狀萬萬兇獰。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。罪人白占卜更推云云。更加各別嚴刑。期於取服。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人安宗玄更推云云。更加各別嚴刑。期於得情。何如。判付啓。此獄事。自在完決之時。已有起疑之端。而畢竟朴哥姜哥。或配或放之後。渠無生出之路是如乎。細考文案。終涉䵝昧。卿等更加出意見論理稟處爲有矣。當此疎釋之日。此等獄案。從速酌決。實無所妨。一體知悉爲良如敎。
정조 6년
又啓目。粘罪人梁季乭更推云云。更加各別嚴刑。期於得情。何如。判付啓。此獄事。每欲傅之生議兺除良。日前筵中。亦有下敎。共力毆踢。一時下手者。卽高應世。而應世爲干連決配。今番赦典。至於蒙放。此囚耳亦。當此滯獄。足可爲冤抑之端是遣。況以傷處言之。下手要害處者。先已生出。家主看證之招。無或有扶抑於其間而然是喩。以此以彼。傅之惟輕。不至於失刑。罪人梁季乭。減死定配爲良如敎。
정조 6년
又啓目。罪人朴昌郁更推云云。更加各別嚴刑。期於取服。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。罪人吳孫興更招云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。罪人吳彦邦更推云云。更加各別嚴刑。期於輸情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
又啓目。粘罪人朴𤩕更推云云。更加各別嚴刑。期於得情。何如。判付啓。依張漢福判付。仔細審理。無一毫疑端。然後依前加刑取招爲良如敎。
정조 6년
正言李秀夏啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。亟令王府。設鞫嚴問。期於得情。快正王法。請南海縣定配罪人李弘濟。亟令王府。設鞫嚴問。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請遠竄罪人安兼濟。亟命王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。夬正王法。新除授正言許晊。時在京畿振威地。請斯速乘馹上來事。下諭。答院曰。不允。安兼濟事。亟停勿煩。下諭事。依啓。
정조 6년
行大司憲李在協箚曰。伏以。日前德相之使喚獄卒。踰墻外通。大是無前之變怪。而今此瑞集之自縊致斃。尤不勝萬萬驚駭。瑞集雖因特敎。解其枷杻。而守直之道。若能稍嚴防閑。則必不至有此前古所未有之擧。況渠以上變之人。傅生之議。亦旣聞知。無端自斃。必無是理。揆以事情。豈非大可訝惑者乎。金吾堂郞。旣下拿問定罪之命。固當嚴加重勘。而至於德相。以元惡巨魁。就拿今幾日矣。而伈伈泄泄。一未究問。獄老生奸。勢所必至。困獸猶鬪。慮無不到。獄體之玩愒。國綱之解弛。無復餘地。此等變怪。職由於此。臣竊爲之寒心也。伏乞亟令王府。卽日開鞫。得情正法。以洩神人之憤。以絶禍亂之本焉。臣情病俱苦。末由自力詣臺。略構短箚。仰請明旨。惟聖明之垂察焉。答曰。省箚具悉。罪人語音不通。尙此遲延者。良以此也。已令待少歇擧行矣。
정조 6년
副校理李宗燮。修撰李度謙聯名箚曰。伏以。目今在囚諸賊。莫非元惡也大憝也。其在嚴訊之道。固不容一刻少緩。而間因朝家之多事。未得趁時設鞫。亟施當律。故獄體疎虞。賊謀滋長。向者獄卒之潛逃。已是無前之變怪。而今又此瑞集結項之擧。自有王府以後。所未聞所未有之事也。仁邦稱兵之凶。渠旣自告。帳前親問之後。又命解枷。則求之常情。必無自縊之理。而忽地致斃者。迹涉訝惑。事極驚怪。該府堂郞守直軍卒。方有嚴問之命。其所鉤覈之道。臣等無容更請。而此實由於治逆不嚴。爲日稍久之致也。若此不已。則窮鬼困獸。計無所出。陰圖祕機。事有難測。一日延拖。有一日之憂。二日延拖。有二日之憂。況玆隆寒凍獄。或致徑斃。則王章何以得伸。輿憤何以得洩乎。臣等謂在囚諸賊。亟命設鞫。夬正邦刑。宜矣。答曰。省箚具悉。已諭他批矣。
정조 6년
掌令宋銓。持平申禹相聯名箚曰。伏以。德相之窮凶逆節。夫豈容一刻遲延於覆載之間哉。就拿多日。尙不一訊。獄老生奸。勢所必至。日前獄卒之踰墻交通。已是無前之變怪。而今此瑞集之自縊致斃。尤豈非萬萬驚訝者乎。瑞集旣以上變之罪囚。至蒙解枷之特敎。則末稍處分。渠當恭俟。而無端自引。揆以事情。寧有是理。金吾堂郞。旣已拿問。自當重勘。而獄體之玩愒。未有甚於近日。賊澤逆白。前旣徑斃。王章未伸。輿情莫洩。況今德相。以元凶巨魁。窮千古所未有之惡。集千古所未聞之凶。一日在囚而有一日疎虞之慮。一刻戴頭而激一刻神人之憤。其不可時日遲緩也。決矣。伏乞卽命王府。斯速設鞫。鉤覈得情。結案正法。以絶亂本。以快輿情焉。省箚具悉。已諭都憲批矣。
정조 6년
吏曹參判鄭昌順疏曰。伏以。世室禮成。聖孝光於簡牒。元良號定。國勢措於磐泰。無疆頌祝。中外惟均。仍念臣。以人則至庸下也。以地則至單寒也。朝無葭莩之援。材乏尺寸之長。半生迂拙。絶意榮塗。而數年以來。過蒙剪拂。兄及弟矣。班聯卿宰。備之任使之列。試以內外之職。朝退相對。闔門感結。上天雨露之私。若偏臣家。中心銘鏤之忱。有倍他人。惟思自效於冗散。以期少答於涓埃。簿書之末。不思殫竭。奔走之勞。不計顚仆。惟命是趨。有除輒膺者。非謂勝任。庶幾盡分。而常切踰涯之愧。恒懷集木之懼。外此榮進。尤非夢想。不意選部亞官之除。乃在待罪分司之日。臣誠聞命震惶。不知所以自措。夫參一世之權衡。掌百僚之鑑別。首列六官。實爲政本。此其職任。旣要且淸。淸朝掄簡。最所難愼。終古名碩。亦多逡巡。矧臣疎闇。尤豈彷徨。不惟臣不自期。人亦不以期臣。噫。臣之策名朝籍。殆將三十年矣。其本末長短。淵鑑之所已燭。朝紳之所共悉。則臣今自列。猶近例讓。世有公議。寧不嗤點。藉曰注擬之專。不及長席。激揚之責。有遜三銓。而與聞末議。承乏獨政。均之爲權要之地。銓衡之任耳。擬議及臣。大是意外。儒咮之譏。縱未暇恤。負山之力。理必無幸。畢竟速戾。尙屬臣私。玷辱貽羞。有累聖簡。圖報之始願。將歸辜負。生成之盛澤。莫保終始。臣罪至此。益無自贖。反復揣量。末由進身。來伏闕外。替裨納符。禮虧反面。罪著慢命。伏乞聖慈。俯賜諒察。亟遞臣職。以重銓選。仍治臣罪。以肅朝綱。不勝大願。答曰。省疏具悉。卿其勿辭行公。
정조 6년
獻納金翊休疏曰。伏以。臣之忝叨見職。亦已十數遭矣。從前僨誤之地。實無承膺之勢。而義急懲討。章皇出肅。連參合辭。粗伸沐浴之義。素患痰癖之症。觸冷添劇。數日調將。有加無減。一味沈篤。欲起還仆。當此逐日詣臺之時。臣獨息偃在床。無計自力。伏枕惶隕。如添一病。玆敢疾聲仰籲於天地父母之前。伏乞聖慈。俯垂諒察。亟削臣職。仍治臣罪。以肅朝綱。以安私分。千萬幸甚。抑臣於目下事。有不勝憂憤者。敢此附陳焉。今此金吾鞫囚。卽是覆載難容。神人共憤之元惡大憝也。適緣朝家之有事。尙稽設鞫。未卽置辟。獄體疎虞。輿情憂歎。日前卜三之逃躱。已極駭痛。今者瑞集之致斃。尤是變怪。王府治逆。從古何限。而此實四百年所未聞所未有之事。紀綱所關。勘斷宜嚴。而諸堂之拿問。該郞之拿鞫。已有成命。姑俟處分。未敢煩括。噫嘻。痛矣。逆如德相。凶如德相。而竝與其凶醜逆豎。假息囹圄。尙貸首領。賊謀難測。事變無窮。其爲憂慮。靡所不到。況且嚴冬凍獄。萬一如澤白之徑斃。則王章無以得伸。輿憤無以得洩。思之及此。不覺心寒而膽掉也。伏願聖明。亟令王府。設鞫嚴問。得情正法焉。省疏具悉。已諭都憲批。爾其勿辭察職。
정조 6년
正言李秀夏疏曰。伏以。今日國家。其可謂有一分紀綱乎。有國所重。無如王府。鞫囚守直。何等至嚴至密之事。而間卒踰墻。未及用法。罪囚縊斃。又出於萬萬慮外。噫嘻。前古所未有之變怪。何故疊出於今日之王府也。有識之憂歎。朝野之驚怪。靡有所屆。而以臣微見。此無他。實我殿下緩獄之致也。德相之極惡大罪。不待淑問。彰著已久。殿下若早已正法。使凶徒。窩窟破散。心膽隕墜。則海獄。何從而起。湖獄。何由而作乎。始之已誤。終可爲戒。而到今德相之締結仁邦等凶賊。謀議不軌之狀。愈益昭著。而聖斷爀然。旣命綁縛拿致。則嚴覈正刑。理宜不待終日。而一日二日。鞫坐未開。慮其因病徑斃。則命解枷杻。移置獄堗。此雖出於殿下至仁之德意。而其爲損傷獄體則無餘地矣。如是之故。府隷解體。奸謀百出。至今日而踰墻縊項。無所不有。安知德相之又不效瑞集之事。而終爲澤白之斃乎。萬一有此。則王章從此壞盡。輿情終無可洩。思之及此。寧不髮豎而齒切乎。伏乞聖明。夬揮乾斷。罪人德相。登時嚴訊。以正王法。以絶禍萌。千萬幸甚。省疏具悉。已諭都憲批矣。
정조 6년
壬寅十二月二十五日巳時。上御誠正閣。時原大臣入侍時。領府事金尙喆。領議政徐命善。左議政李福源。右議政金熤。右副承旨金宇鎭。記事官趙衍德。記注官金健修金鳳顯。以次進伏訖。上命書榻敎曰。軍士房承旨入侍。賤臣承命出。與李在學偕入進伏。尙喆等曰。近日寒事轉劇。聖體。若何。上曰。一樣矣。尙喆等曰。眼部痰核。更若何。上曰。少愈矣。上曰。卿等。有何所奏而入來耶。尙喆等曰。李亨甲輩。稱以讖符。做出罔測之說。煽動人心。語逼上躬。臣等豈不驚心而痛骨乎。此等劇賊。不可以營邑懲治。亟令捕廳。發捕捉來。嚴覈正法。宜矣。上曰。若以本廳捉來。則人心易致騷擾。是可悶矣。命善曰。一人作頭。五人和附。粧出妖言。煽動愚民。除去此賊。然後是爲生道殺人之道矣。尙喆曰。近來諸賊。俱是一串貫來。誠極痛惋矣。熤曰。論其罪惡。有浮於仁邦矣。上曰。首犯姑未捉得。待就捕竝爲拿來。好矣。命善曰。姜文得。先已捉治。亨甲。從當就捕矣。上曰。諸道罪囚。充滿縣獄。是甚悶然。而俄見海伯狀啓。則罪人文書中凶言。百倍於此賊矣。觀今國勢孤危。賊勢鴟張。有難抵當。其中重犯者鋤治。輕坐者收用。以屬鎭安之道。好矣。命善曰。及此時以施曠蕩之典。則人心庶可自安矣。熤曰。鎭安二字。不必他求。惟在鋤治亂逆。此等妖言之賊。嚴加典刑焉。命善曰。德相。久處冷獄。方痛云矣。尙喆曰。鞫囚之許久滯獄。亦不成說矣。上曰。沈賊每稱冤枉云。移送捕廳。好矣。尙喆曰。梁哥。沈賊之主人。而高哥誦傳其疏。渠安敢發明乎。上曰。吳尙顯。今始捉來矣。命善曰。然矣。上曰。海壽亦爲捉來矣。命善曰。今旣捉來。則合坐嚴覈。宜矣。上曰。天湜。當正刑矣。命善曰。不徒此賊爲然。亨夏亦當置法矣。熤曰。煥億。旣有本罪。初無可論。而煥程。自有應坐。合施其律矣。上曰。此等諸賊盡數置辟。亦甚爲難矣。熤曰。國無法則已。不然。安可曲貸乎。上曰。今番都政。欲施疏鬱之政。而政期不遠。吏判何不行公乎。尙喆曰。果有實恙。不得出仕云。吏判寧欲負國而爲此飾讓乎。上曰。斷無他心。予實嘉之耳。命善曰。此月。全無窠闕云矣。上曰。次次陞付則自然出窠矣。命善曰。海西縣獄輕囚。特施疎釋之典。恐合爲宜矣。上曰。應坐外諸人。業欲酌放。而襄陽獄衆囚。亦爲疎釋矣。命善曰。聖敎好矣。上曰。吳尙顯。若無所犯。則疎放之時。欲授某爵矣。上曰。關西以都昌國之尙未就捕。一道擾擾。以至村扉晝閉。道路人絶。此何景像。言念及此。不覺悶然。是故邊聖和。使卽上來矣。命善曰。元犯外諸人。竝許放釋。以靖人心。好矣。福源曰。北道下去都事。待尙顯結末。使之上來宜矣。上曰。遐土愚民。不料德相之罪。恐或以予謂歇於先正而然矣。尙喆曰。人心雖曰陷溺。豈有是理乎。命善曰。貞采。不可以刑配擬律矣。上曰。仁邦招辭。謄出一本。使之目見。可也。上曰。天湜。捧遲晩後。下送本道。梟示衆民。好矣。命善曰。聖敎誠宜矣。上曰。禁府左右捕廳罪人囚徒持來。在學承命出持入。上曰。魯文奎采。何以處決乎。命善曰。所坐不輕。猝難酌配矣。上曰。池仁喆。何以處之乎。命善曰。做出訛言。亦係不輕。實難放釋。至於金勛。尤無可論矣。上曰。郭文郁。放釋無妨矣。命善曰。金福三。當置一律矣。上曰。此罪人。移刑曹照律。可也。命書傳敎曰。罪人郭文郁。該道之當初上送本廳。不過重獄體之意。到今別無可問於渠。當此曠蕩之時。不可一向滯獄。卽爲放送。又命書傳敎曰。罪人魯文奎采。當初發捕。不過憑覈根因。到今仁邦德相事出之後。渠輩猶屬枝葉。且以事情推之。渠輩素與德相切親。德相罪惡未彰之前。愛護德相。不是異事。渠輩若知德相本罪。仁邦等近日排布情節。則必當棄絶之不暇。況今霈澤旁流。無罪不宥。此等之類。合施疎放之典。奎采魯文。參酌定配。渠輩皆若自新。豈無宥還之擧。以此意令該廳曉諭後放送。又命書傳敎曰。當此大霈。豈無無前之擧。渠輩罪名雖重。亦與元犯有異。罪人智彦喆仁喆減死定配。尙喆曰。天湜之姪文爀。當有應坐之律矣。命善曰。文爀與天湜。自是同情之賊矣。上曰。亨甲。姑未捉得。文得。當先爲拿來乎。命善曰。亨甲罪犯。與他賊較重。文得先爲嚴覈後。亨甲仍卽捉來正法宜矣。上曰。文得。自捕廳移關本道。令營校押來事。分付。賤臣承命出傳。命善曰。在獄重囚。從近按鞫。宜矣。上曰。歲前。必爲收殺。好矣。命善曰。設鞫。待下敎擧行乎。上曰。可也。命退。諸臣以次退出。
정조 6년
壬寅十二月二十五日未時。上御誠正閣。左承旨入侍時。行左承旨鄭志儉。記事官趙衍德。記注官金鳳顯。別兼春秋鄭東浚。以次進伏訖。上曰。鞫囚多數滯獄。人心易致繹騷。故特用曠蕩之典。以施酌決之命矣。志儉曰。隄防雖曰不嚴。在渠輩。天恩罔極矣。上曰。今日政院坐直。誰也。志儉曰。姑未停當矣。命退。承史以次退出。
정조 6년
壬寅十二月二十五日初更。上御誠正閣。坐直承旨入侍時。右副承旨金宇鎭。記事官趙衍德。記注官金健修金鳳顯。以次進伏訖。上曰。罪人吳尙顯。各別救療事。分付該府。賤臣承命出傳。命讀殺獄罪人全道郁等査啓訖。仍命書判付。又命書罪人趙克仁判付訖。上曰。卽令該曹擧行事。分付。賤臣承命出傳。命退。承史以次退出。
정조 6년
行都承旨尹塾坐。左承旨李在學坐直。右承旨沈豐之坐。左副承旨金宇鎭坐直。右副承旨徐鼎修坐。同副承旨林錫喆坐。注書李祖承仕趙衍德仕直。事變假注書馬思人仕。
정조 6년
沈豐之。以都摠府言啓曰。今日入直內三廳武兼禁軍及軍兵等。當爲中日習射。而正朝望闕禮相値。不得爲之之意。敢啓。傳曰。知道。
정조 6년
傳于沈豐之曰。軍士房承旨推考房承旨入侍。
정조 6년
傳于徐鼎修曰。親鞫爲之。處所。依前爲之。
정조 6년
徐鼎修啓曰。親鞫爲之事。命下矣。時原任大臣命招。金吾堂上兩司諸臺及左右捕將。竝卽牌招。何如。傳曰。允。在外及未肅拜三司許遞。今日政差出。待下批一體牌招。先入侍後謝恩。
정조 6년
徐鼎修啓曰。親鞫爲之事。命下矣。宮城扈衛。何以爲之乎。敢稟。傳曰。置之。
정조 6년
傳于徐鼎修曰。玉堂前望單子入之。
정조 6년
傳于徐鼎修曰。在外臺諫許遞。前望單子入之。待下批。卽爲牌招察任。
정조 6년
三司前望單子入之。大司憲李𡊠。大司諫李得臣。掌令崔光璧。司諫權。正言閔昌爀。持平金養根。校理李喆模柳孟養。修撰姜忱。副校理李鼎揆落點。
정조 6년
尹塾啓曰。新除授大司憲李𡊠。校理李喆模。方在罷散中。何以爲之。敢稟。傳曰。敍用。
정조 6년
傳于徐鼎修曰。違牌兩司。更卽牌招參鞫。
정조 6년
徐鼎修。以義禁府言啓曰。今此推鞫時。本府堂上。當爲備員。同義禁一員有闕代。令政院稟旨差出。何如。傳曰。允。
정조 6년
徐鼎修啓曰。因義禁府草記。同義禁有闕代。令本院稟旨差出事。允下矣。政官牌招開政差出。以爲進參之地。何如。傳曰。允。
정조 6년
尹塾啓曰。吏曹判書金華鎭。參判鄭昌順牌不進推考傳旨。今方捧入。而開政命下之後。如是違牌。不卽擧行。事甚未安。判書參判更卽牌招。參議趙鼎鎭。旣有只推之命。一體牌招。何如。傳曰。允。
정조 6년
有政。吏批。行判書金華鎭進。參判鄭昌順式暇。參議趙鼎鎭傳旨未下。行都承旨尹塾進。以吳載純爲大司憲。洪秉纘爲大司諫。金樂洙爲司諫。李正薰爲持平。李思祚爲正言。沈念祖爲同義禁。具善復爲軍器提調。鄭志儉爲司宰提調。鄭昌順爲典牲提調。李𡊠爲司譯提調。曺喜有爲兵曹正郞。淸川君單金鍾正。延豊君李𡊠今加資憲加資事。承傳。
정조 6년
同義禁前望單子入之。具㢞落點。
정조 6년
金宇鎭。以吏曹言啓曰。今十二月二十九日。都目政事爲之之意。敢啓。傳曰。知道。
정조 6년
兩司前望單子入之。大司憲洪檢。掌令吳著羅㷜。持平姜垣許晊。大司諫李度默。司諫尹長烈。獻納尹尙東。正言曺遠振李宗燮落點。
정조 6년
玉堂前望單子入之。校理洪仁浩權以綱。副校理金履鏞金翊休。修撰尹東晩。副修撰姜尹得孚落點。
정조 6년
傳于金宇鎭曰。新除授兩司中罷散人員。竝敍用。解由未出人員。亦爲勿拘。
정조 6년
李在學啓曰。合啓事體。至爲嚴重。三更前不得姑停。自是規例。而今日還宮。在於未暮之前。合辭以日暮姑停。揆以臺體。誠甚未安。行公諸臺。竝從重推考。何如。傳曰。俄於殿座處所。有下敎故然。勿推。可也。
정조 6년
兵曹口傳政事。以吳尙顯爲僉知。
정조 6년
徐鼎修。以義禁府言啓曰。今此推鞫時。本府都事當爲備員。而都事兪靖柱。方在拿鞫中。爲先改差。其代令該曹口傳擇差。何如。傳曰。允。
정조 6년
吏曹口傳政事。以趙祥逵爲禁府都事。
정조 6년
金宇鎭。以義禁府都事。以鞫廳大臣意啓曰。問事郞廳中罷散人員。令該曹權付軍職。使之冠帶常仕。何如。傳曰。允。
정조 6년
兵曹口傳政事。副司果李百亨單付。
정조 6년
沈豐之。以訓鍊都監言啓曰。今此擧動時。依傳敎本局外營各處入直馬步軍。各留十名除出。出番將官。領付留陣。營內環衛軍一哨一百二十二名。以出番軍將官。率領排立之意。敢啓。傳曰。知道。
정조 6년
沈豐之。以禁衛營言啓曰。來癸卯正月當四番左副中司屬洪忠道五哨軍兵。逢點實數六百五十二名。已爲點閱整齊。來正月初一日與內外各處入直將官軍兵等。依例替代後舊軍放送之意。敢啓。傳曰。知道。
정조 6년
沈豐之。以禁衛營言啓曰。來癸卯三月當五番左部右司屬洪忠道五哨軍兵。來癸卯二月二十五日京中逢點。依例準二朔立番之意。本道監兵使處。預爲知委。何如。傳曰。允。
정조 6년
沈豐之。以禁衛營言啓曰。今此親鞫時。西營入直軍四十名內。除宮墻頹圮處把守軍十四名及營直十名。新營入直騎士二十五人內。除營直十名。各該將官率領仍直。餘皆限訓局軍畢到間。依傳敎除標信別定出番將官。領赴隨駕營。而訓局軍畢到後。替領留陣。出番鄕軍二哨千摠李澄萬。把摠任希莘。哨官趙學永李樹率領。內布帳外。另飭環衛。建陽門入直鄕軍一百十四名內。除貳極門把守軍十名及營直十名。元入直把摠率領仍直。其餘軍兵。該哨官領率。待標信出用都領陣之意。敢啓。傳曰。知道。
정조 6년
沈豐之。以御營廳言啓曰。本廳來癸卯年正月二月兩朔應立前部後司屬慶尙右道五哨軍兵六百七十名。已爲逢點整齊矣。癸卯正月初一日。與右司軍兵替代立番後。舊軍放送之意。敢啓。傳曰。知道。
정조 6년
沈豐之。以御營廳言啓曰。本廳來癸卯年三月四月兩朔應立左部前司屬慶尙右道五哨軍兵。癸卯二月二十五日京中逢點。三月初一日與前部後司軍兵。當爲替代立番。趁期調送事。本道監兵使處。依前知會之意。敢啓。傳曰。知道。
정조 6년
沈豐之。以御營廳言啓曰。今此親鞫擧動時。依傳敎出番鄕軍二哨。領軍千摠李漢明。把摠洪健祚。哨官邊義邦李景佐率領設布帳外排立。出番鄕軍一哨。哨官金履彬率領。罪人結幕處排立。東營集春營入直步軍一百十一名內。字內宮墻頹圮諸處把守軍四十名。營直各十名除。實五十一名。騎士二十五人內。營直十人除。實十五人。新營入直步軍一哨內營直十名除。實一百一名。各其將官率領。竝京標下軍二十二名。赴于禁衛營留陣。右邊屛門三處把守。將則本廳軍官三員。出身軍官三員。軍則京標下十七名除出。竝嚴飭定送。而還宮後。各處入直將官軍兵還爲入直之意。敢啓。傳曰。知道。
정조 6년
領議政徐命善箚曰。伏以。今日推鞫。臣將隨諸大臣之後矣。第臣方帶內局都提擧之任。凡職在保護者。旣不得行公於刑官。則身與鞫坐。心甚不安。職事相妨。有難循例進參。玆將短箚。仰請處分。伏乞亟遞臣兼帶內局。俾伸沐浴之義焉。答曰。省箚具悉卿懇。親鞫有命。卿勿過辭。入來參鞫。
정조 6년
壬寅十二月二十六日辰時。上御誠正閣。推考房承旨軍士房承旨入侍時。右承旨李在學。右副承旨金宇鎭。記事官趙衍德。記注官金健修金鳳顯。以次進伏訖。上曰。本府推鞫。諸大臣。盡爲進去乎。宇鎭曰。他大臣。已爲進參。而領相以陳箚未承批。不得進去云矣。上曰。陳箚。何辭。宇鎭曰。時帶內局提調。故不得參鞫云矣。上曰。當初吳尙顯之捉來。專爲李海壽之頭面。今若頭面。則海壽還送捕廳事。分付。健修承命出傳。上曰。推案催促持來。賤臣承命出持入。上進覽訖。命書傳敎曰。變姓名之賊魁。旣已捕得於鞫廳頭面之時。可謂天理孔昭。今則揆以獄體。有難委之委官。親鞫爲之。處所。依前擧行。又命書傳敎曰。親鞫時。訓將率本營馬兵二哨步軍十哨。隨駕環衛。禁將率外各營入直馬步軍各留十名。出用留陣。出番訓局軍未到前。訓將領留陳軍隨駕。待畢到。禁將替領留陣事。卽爲。分付。內布帳環衛軍。以禁御出番軍各二哨。都監出番軍一哨出用。結幕處。御營出番軍一哨排立事。分付。竝除標信擧行。又命書傳敎曰。出番軍來到間。建陽門弘化門軍各留十名出用。訓將都領陣待畢到微稟。還入直所。挾輦軍來到間。金虎門軍八十名隨駕。又命書傳敎曰。今日親鞫時。禁軍與入番四番隨駕。命退。承史以次退出。
정조 6년
壬寅十二月二十六日巳時。上御誠正閣。推考房承旨入侍時。右承旨李在學。右副承旨金宇鎭。記事官李祖承。兼春秋金健修金鳳顯。以次進伏訖。上曰。鞫案抄節。幾爲就緖乎。在學曰。姑未畢役矣。上曰。卽速抄出。可也。命退。承史以次退出。
정조 6년
壬寅十二月二十六日午時。上御禁衛營。親鞫入侍時。行都承旨尹塾。右承旨李在學。左副承旨沈豐之。右副承旨金宇鎭。同副承旨林錫喆。記事官李祖承趙衍德。事變假注書馬思人。記注官金健修金鳳顯。以次隨駕。上具翼善冠衮龍袍。乘輿出協陽門。命書傳敎曰。侍衛軍兵毛具。又命書傳敎曰。左承旨聞有實恙。許遞。前望單子入之。又命書傳敎曰。新除授承旨牌招。先入侍後謝恩。駕出敦化門。詣禁衛營。通禮跪請降輿。上降輿陞座。領府事金尙喆。領議政徐命善。判府事李徽之。領敦寧洪樂性。左議政李福源。右議政金熤。判義禁鄭尙淳。知義禁鄭昌聖。同義禁吳載純。掌令宋銓崔光璧。獻納金翊休。正言李秀夏。問郞兵曹正郞李夔。吏曹佐郞李魯春趙興鎭。副司果洪仁浩李錫夏。校理李喆模。刑房都事李義福李性淳。文書都事李牧永李邦仁。以次進伏訖。尙喆等曰。冬寒尙嚴。此時。聖體。若何。上曰。一樣矣。命善曰。臣旣陳箚。雖未承批。親鞫有命。敢此來詣矣。命書箚批訖。又命書榻敎曰。同義禁有闕。代令該曹口傳差出。上曰。同義禁。以具㢞出牌事。分付。賤臣承命出傳。上曰。果有眞箇京來。而本府頭面時。見吳尙顯。大驚云矣。尙喆曰。罪人斯得。誠爲幸矣。上曰。此賊。累幻其名。一名一曾。一名海壽。一名格。而文哥爲名人。與之同行者。果是仁邦矣。命善曰。變名祕跡。已極凶獰。而今玆就捕。可謂天理孔昭矣。上曰。捕將入侍。李柱國進前。上曰。京來爲人。果何如。柱國曰。初則忍杖抵賴。末乃吐實。觀其爲人。極凶悍矣。上曰。目光閃閃。有異常人。且挾雜術。誑惑人心。已無可言矣。命善曰。賊招中稱以重瞳。果非虛言矣。上曰。京來旣是賊將。則凶謀之排布。當先爲發問乎。命善曰。然矣。上曰。問目先爲書出。可也。命善曰。推鞫時問郞。只差六人。而今當親鞫。故加出曺允大李百亨矣。上曰。問目中都昌國掌兩西。仁邦領三南。廷彦主關北。京來率關東之語。發問耶。命善曰。然矣。夔進書問目。見事變日記上曰。罪人京來上之。夔讀諭問目訖。上曰。罪人屢次瞋目。直視殿上。刑房都事。一不禁飭。事極駭然。後復如此。當決棍矣。上曰。罪人依法施刑。上曰。刑曹牌頭。具羅將服色。多數入庭。遞臂勸杖事。分付。宇鎭承命。分付。上曰。罪人終無一言納招。極爲凶獰矣。命善曰。屢度嚴問之下。不動聲色。終始抵賴。連爲訊問。宜矣。上曰。罪人限取服嚴刑。刑問一次訖。京來曰。願與吳尙顯頭面矣。上曰。尙顯上之。京來與尙顯頭面訖。上曰。爾與尙顯。言言見屈。前後奸狀。雖欲隱諱。其可得乎。不待加刑。從實直告。京來曰。矣身名字。本是海壽。非京來矣。上曰。吳尙顯證招。若是明白。則爾安敢不服乎。京來曰。更與尙顯頭面矣。上曰。俄經頭面。有何更質乎。尙顯第上之。京來與尙顯面質後。上曰。京來都元帥之說。旣有摘發則不可以名字辨問。加刑取招。可也。刑問一次訖。京來供曰云云。見事變日記上曰。當初吳尙顯之使之上來。蓋出玉石區別之意。而今日訊庭。旣使京來。明白自服。則尙顯當白放矣。命善曰。然矣。上曰。尙顯。聞是關北巨族。而橫罹縲絏之厄。似當自本營卽放。而中間事端層生。以至上來之境。本事則已知其無實矣。推以人情。旣經郵官。年過七十。安與仁邦。偕往鎭川。以圖不軌耶。再次面質。俱爲白脫。論其身名。少無疵累。今於還鄕之時。當授職下送。以此傳敎。承旨詳細言諭。可也。宇鎭承命宣諭訖。上曰。尙顯。使之賜冠。四拜後出送。可也。命善曰。在渠。聖恩罔極矣。上曰。京來別無更問之端矣。命善曰。然矣。上曰。京來。從速捧遲晩。可也。京來。以大逆不道遲晩。上曰。俄則專事發明。而今忽遲晩。何也。京來供曰。今無發明之路。故遲晩矣。上曰。罪人聞是能文之人。其罪惡渠自措辭結案事。分付。京來呼草以書訖。福源曰。此是萬古所無之凶逆矣。仍捧根脚訖。上曰。罪人下府。卽爲正法。可也。命善曰。行刑。當以軍器寺前路。西小門外兩處間。可以擧行。而百官亦當序立矣。上曰。處所。以西小門外爲之。左相及判府事率百官先詣。可也。徽之等退出。命書榻敎曰。判義禁許遞。前望單子入之。待下批牌招。先入侍後謝恩。又命書傳敎曰。親鞫撤罷。又命書傳敎曰。推鞫。明日爲之。上曰。德相。聞今言語不能云。似難捧供矣。命善曰。臣亦聞之。時或譫語。精神昏迷云。今雖發問。有難捧供。而本罪之外。仁邦京來之招。若是彰著。別無更問之端矣。上曰。卿言。是矣。今此諸囚中。當問者爲幾人乎。命善曰。煥億煥九煥程亨夏貞采沈天湜等七人矣。上曰。煥億本罪外。旣有應坐之律。天湜沈。已捧遲晩。亨夏貞采。今當問之矣。命善曰。此等諸賊。更加嚴刑。正法宜矣。上曰。取服者只二人。明日午前。必爲收殺。好矣。命善曰。明當收殺矣。上曰。領相時帶內局提調。領府事有難鎭日參鞫。竝勿進去。可也。掌令宋銓。獻納金翊休等進伏。上曰。只有前啓則以日暮姑停。書出。可也。仍降座。通禮跪請乘輿。上乘輿至敦化門。命宣傳官解嚴各軍門。駕由肅章門入協陽門。諸臣以次退出。
정조 6년
壬寅十二月二十六日初更四點。上御誠正閣。推考房承旨入侍時。左副承旨金宇鎭。記事官趙衍德。記注官金健修金鳳顯。以次進伏訖。上曰。京來逆節。綻露無餘矣。宇鎭曰。屢幻姓名。已極凶獰。而今此就捕。可見天理孔昭矣。上曰。明日推鞫。待天明開坐則午前。似當收殺矣。宇鎭曰。然矣。上曰。承旨明日勿爲仕進。直詣參鞫。可也。宇鎭曰。貞采鞫問時。湖南文案。出送然後可以憑覈矣。上曰。明早使事變注書持去。可也。上曰。軍士房承旨入侍。賤臣承命出。與李在學偕入進伏。上曰。吳尙顯。可謂有功無罪矣。在學曰。放釋時恩敎亦爲隆重矣。命書傳敎曰。自初已知其無所犯。再下密諭於北伯勿令囚繫。而及又事端迭發。不可不一問。以別玉石。況渠供中云云。渠須上京。然後可以快脫。不得已發捕。而勿枷押來之命。在渠曲護。極矣。果然有今日淸脫之擧。至於白放。而尋常賊人捕納。尙有賞典。今番賊魁。變幻姓名。推覈頗難。而因渠言覈出劇賊。王章旣伸。輿憤亦洩。此等之人。豈可甄用而已。前察訪吳尙顯。特爲加資。兩銓見窠中口傳擬入。仍令待明朝肅拜入侍。又命書傳敎曰。明日推鞫。已令趁早擧行。而被推臺諫。似欲來避。如是則開坐必致差晩。詣臺兩司與在外人許遞。前望單子入之。待下批竝卽牌招。使之先參坐後謝恩。命退。承史以次退出。
정조 6년
行都承旨尹塾坐直。左承旨李在學坐。右承旨沈豐之坐。左副承旨金宇鎭坐。右副承旨徐鼎修坐。同副承旨林錫喆坐直。注書李祖承仕直趙衍德仕。事變假注書馬思人仕。
정조 6년
傳于尹塾曰。軍士房承旨與都提調入侍。
정조 6년
傳于尹塾曰。推考房承旨入侍。
정조 6년
尹塾啓曰。延祥詩製述人。旣已抄啓矣。弘文提學李性源。待開門牌招。以爲出韻科次之地。何如。傳曰。允。
정조 6년
傳于林錫喆曰。三十日次對。明日來會。
정조 6년
林錫喆啓曰。明日次對。兩司長官。當爲進參。大司憲洪檢。待開門牌招。何如。傳曰。允。
정조 6년
李在學啓曰。新除授校理洪仁浩。副校理金履鏞。方在罷散中。副修撰姜尹得孚。解由未出。何以爲之。敢稟。傳曰。敍用勿拘。
정조 6년
兵曹口傳政事。副司果李元謙單付。
정조 6년
林錫喆。以弘文館言啓曰。新除授副校理金履鏞。時在京畿抱川地。副修撰姜。時在全羅道咸平縣任所。經筵入番事緊。請竝斯速乘馹上來事。下諭。傳曰。依啓。
정조 6년
林錫喆。以訓鍊都監言啓曰。傳曰囹圄幾空。門外待令訓局軍兵。自今日更減十名事。命下矣。囹圄門外待令軍二十名內十名更減。卽爲解送之意。敢啓。傳曰。知道。
정조 6년
金宇鎭。以刑曹言啓曰。因平安監司徐浩修狀本。李如太等。如已蒙放於赦典。李得表。一體放送事。分付該曹事。命下矣。罪人李如太則今番疎決時。纔已蒙放。而李得表則今十一月初五日。因本道審理啓本。本曹回啓判付內。奸所殺奸夫者。大明律旣無償死之文。得表之刃傷林德重。無異奸所親獲。此等囚。勿爲完決。且有先朝受敎。得表。使卽放送。安女。絶島限己身爲婢事判付據。李得表。自本道已爲放送之意。敢啓。傳曰。知道。安女則係是宥旨前事。常賤所爲。不足深責。放送事。分付。
정조 6년
禁府照目。罪人兪靖柱矣。國囚守直。何等愼嚴。而身爲入直都事。凡係防閑之節。慢不董察。致使莫重罪人。任其自縊致斃。此實前所未有之變怪。究厥罪狀。萬萬痛駭。以此照律罪。杖一百收贖。告身盡行追奪。私罪。奉敎。功議各減一等。
정조 6년
又啓目。西部前都事金象行矣。殺獄檢驗。何等嚴重。而覆三檢所載之傷痕。毋論緊慢。一無所載錄於初檢。以致實因之辦異。事極可駭。拿問處之罪。杖六十收贖。公罪。奉敎公議各減一等。
정조 6년
又啓目。粘罪人奴閏老味更推云云。各別嚴刑。期於得情。何如。判付啓。殺獄完決。惟在屍帳或檢狀。而疑晦之端。旣如許是隱。則不可以臆料。勒置償命之科。當初非不欲早卽酌決。未施一次之刑。遽下減死之命。亦有欠於難愼之意乙仍于。使之嚴刑究問意有所在是如乎。訊推之後。別無違錯。傅之生議。不至失刑。罪人閏老味。嚴刑照律後。草記爲良如敎。
정조 6년
金宇鎭。以義禁府言啓曰。因刑曹啓目。西部前都事金象行拿問處之事。允下矣。金象行。今方待命。卽爲拿囚之意。敢啓。傳曰。知道。以公罪。照律放送。
정조 6년
金宇鎭。以刑曹言啓曰。罪人智彦喆仁喆等減死定配。奎采魯文等。參酌定配事。命下矣。依傳敎。罪人智彦喆。平安道龜城府。仁喆。咸鏡道鏡城府。竝減死定配。奎采。吉州牧。魯文。慶尙道機張縣。竝定配。卽爲押送之意。敢啓。傳曰。知道。
정조 6년
林錫喆。以義禁府言啓曰。罪人天湜。旣捧結案。依下敎使假都事李元謙。押送于平安監司處之意。敢啓。傳曰。知道。
정조 6년
林錫喆。以義禁府言啓曰。罪人煥程。付捕廳待結末擧行事。命下矣。罪人煥程。依下敎。出付捕廳之意。敢啓。傳曰。知道。
정조 6년
金宇鎭。以義禁府言啓曰。罪人沈。下送本道。更令本道。具格捧結案事。命下矣。卽當發遣府都事。押送本道。而罪人沈。胎生於咸鏡道定平地。仍爲居生矣。自十年以來流離。庚子年分。居接於全羅道昌平地云。以何道擧行乎。敢稟。傳曰。全羅道擧行。
정조 6년
林錫喆。以義禁府言啓曰。罪人沈下送本道。更令具格捧結案事。命下矣。罪人沈。依下敎發遣府都事及捕校一人。押送于全羅監司處之意。敢啓。傳曰。知道。
정조 6년
林錫喆。以義禁府言啓曰。罪人亨夏。下送配所道。更加嚴問。具格捧結案以聞事。命下矣。罪人亨夏。發遣府都事及捕校一人。押送于全羅監司處之意。敢啓。傳曰。知道。
정조 6년
林錫喆。以義禁府言啓曰。罪人貞采減死。絶島定配事。命下矣。罪人貞采。慶尙道巨濟府。減死絶島定配。而待傳敎頒下。一一謄給後。具罪目。依例發遣府羅將。押送配所。何如。傳曰。允。
정조 6년
林錫喆。以義禁府言啓曰。保放罪人順光。以傳敎內辭意。分付放送之意。敢啓。傳曰。知道。
정조 6년
林錫喆。以義禁府都事。以鞫廳大臣意啓曰。罪人煥億。絶島荐棘事命下。而煥億罪名。關係至重。當初拿來。旣循公議。屢次盤問。尙不輸款。揆以法意。惟當加刑取服。不宜遽然酌處。特敎之下。不得擧行之意。惶恐敢啓。傳曰。當此中外同慶之日。特行曠蕩之擧。而況罪亦有一分參恕之端焉。蓋以前以後。俱是隨從故也。何不卽爲擧行乎。若踰此夜。出場無期。卿等又何不念此。卽爲擧行事。分付禁堂。卿等。文案修正後。入參明日賓對。可也。
정조 6년
沈豐之。以兵曹言啓曰。五衛將具善德。素患痰癖之症。當寒添劇。時月之內。萬無起動供職之望。呈狀乞遞。病勢旣如是則宿衛輪番之任。不可久曠。改差。何如。傳曰。允。
정조 6년
壬寅十二月二十七日卯時。上御誠正閣。都承旨入侍時。都承旨尹塾。記事官李祖承。兼春秋金健修金鳳顯。以次進伏訖。命書傳敎曰。承旨房仍。吏房爲禮房。書訖。上曰。僉知吳尙顯入侍。出榻敎賤臣承命出。與僉知吳尙顯偕入進伏。上曰。當初發捕。予豈得已耶。深知爾之無罪。而不爲覆實。則誠有玉石難分之慮。故所以發捕。而蓋念爾年老。且命緩緩作行者。實爲爾地。果於鞫庭。査得逆魁。因爾面質。非但爾之脫空。反有功焉。予以爲嘉。尙顯曰。濫蒙天恩。生出獄門。又復登筵。聖諭諄複。惶悚無地矣。上曰。近來人心不古。皆趨於左道。故今番諸逆。無非挾此道。以售誑惑之計。言之及此。亦極駭痛。爾旣年老之人。敎諭之開導之。務歸於正。俾革前習。無抵於罪。且宣布朝家德意。歸詑鄕里。可也。塾曰。非但歸詑鄕里。一道之人。可以聳動。命尙顯先退。上曰。吏曹開坼。何日當爲之乎。塾曰。姑未爲之云矣。命書傳敎曰。吏曹開坼坐起。尙未爲之云。罷坐雖値日晩。今日內爲之事。分付。命退。諸臣以次退出。
정조 6년
壬寅十二月二十七日巳時。上御誠正閣。軍士房承旨與都提調入侍時。藥房都提調徐命善。左承旨李在學。記事官趙衍德。記注官金健修金鳳顯。以次進伏訖。命善曰。昨日勞動之餘。聖體。若何。上曰。一樣矣。上曰。李亨甲。今始捉得矣。命善曰。亨甲。比諸他罪人。當爲正法矣。上曰。推考房承旨入侍。賤臣承命出。與金宇鎭進伏。上曰。煥億草供。全沒事實。大有相反。是豈成說乎。當初袖裏之草。渠自親受衛所。往傳德相。而本草云云。皆是不忍言之說。由予挽止。政以四字。渠輩情狀。業有洞知。今忽粧出註脚。煽動人心。前後情節。雖欲隱諱。其可得乎。承旨卽往金吾。以傳敎內辭意。發問目取招。可也。宇鎭承命退出。上曰。推案。以草供捧入事。分付。賤臣承命出傳。上曰。朝家處分。貴在從速收殺矣。命善曰。然矣。命退。諸臣以次退出。
정조 6년
壬寅十二月二十七日午時。上御誠正閣。右副承旨入侍時。右副承旨徐鼎修。記事官趙衍德。記注官金健修金鳳顯。以次進伏訖。上曰。直提學。不爲入來乎。鼎修曰。身病尙未差可。故不得入來矣。上曰。推案。催促以入。賤臣承命出傳。命讀公事。仍書判付訖。命退。承史以次退出。
정조 6년
壬寅十二月二十七日未時。上御誠正閣。軍士房承旨推考房承旨入侍時。左承旨李在學。左副承旨金宇鎭。記事官李祖承。兼春秋金健修金鳳顯。以次進伏訖。上曰。右副承旨入侍。賤臣承命出。與右副承旨徐鼎修偕入進伏。命書傳敎曰。罪人酌處。從當洞諭一通。而酌處罪人。先爲擧行無妨。貞采聞方施刑。更爲上之。渠罪萬戮猶輕。而特以邦慶無前。死囚咸宥。而且渠罪狀。與泓徵有異。仁邦等伏法之後。渠不過孤雛。渠若知此箇事狀。亦具秉彝。必不爲此。以此意。分付後。減死絶島定配。又命書傳敎曰。酌處委折從當別下綸音。罪人亨夏。加刑一次。下送配所道。更加嚴問。具格捧結案以聞。此乃歲前欲空囹圄之意。依此知悉擧行。沈與亨夏。切勿一時竝行。都事一員捕校一人分定。卽爲押送。上曰。宣傳官一人。待令於閤外事。分付。賤臣承命出傳。還入進伏。上曰。此傳敎。使宣傳官。傳于委官。以此擧行。仍命承史小退。諸臣以次退出。
정조 6년
壬寅十二月二十七日酉時。上御誠正閣。承旨入侍時。左承旨李在學。左副承旨金宇鎭。右副承旨徐鼎修。記事官李祖承。兼春秋金健修金鳳顯。以次進伏訖。上命書傳敎曰。今已日暮。亨夏如未加刑。下本道捧結案時。自可加刑。勿爲加刑。卽刻內押送。雖已始刑。停刑後擧行。又命書傳敎曰。鞫廳罪人。次第可已收殺。罪人德相病重。有難盤問。推鞫罷坐。又命書傳敎曰。從事官李元謙。令該曹口傳付軍職。仍爲假都事差下。罪人天湜押去事。分付。貞采。別定捕校。待城門開。出送城外押留。待綸音頒下發配。上曰。此傳敎。傳于委官。宣傳官一人。亦爲待令。賤臣承命出傳。還入進伏。又命書傳敎曰。罪人煥程。自在應坐之科。付捕廳待結末擧行。又命書傳敎曰。煥億配所。以濟州三邑中磨鍊。草記一邊書入。一邊發配。而仍其地荐棘。沿路嚴禁雜人事。下去都事處嚴飭。與亨夏等諸賊之下本道者。無或一時竝行事。亦爲嚴飭。宣傳官李潤集。假都事差下押送。而城外家舍。姑爲留住。待綸音頒下謄給後押去。又命書傳敎曰。囹圄幾空。門外待令訓局軍兵。自今日更減十名事。分付。書訖。上曰。此傳敎。傳於委官。卽爲擧行。命退。承史以次退出。
정조 6년
行都承旨尹塾坐直。左承旨李在學坐直。右承旨沈豐之坐。左副承旨金宇鎭坐。右副承旨徐鼎修坐。同副承旨林錫喆坐。注書李祖承仕趙衍德仕直。事變假注書馬思人仕。
정조 6년
傳于沈豐之曰。大臣備局堂上引見。
정조 6년
傳于沈豐之曰。明日都目。當親政。處所。以涵仁亭爲之。
정조 6년
前大司諫沈有鎭敍用。令該曹口傳付軍職事。榻前下敎。
정조 6년
傳于沈豐之曰。宣傳官口傳差出。
정조 6년
兵曹口傳政事。以任嵂爲宣傳官。
정조 6년
李在學啓曰。昭容進爵擧條。旣已啓下矣。雖有明日擧行之命。而事體自別。不宜踰日。政官卽爲牌招開政。何如。傳曰。何必煩稟。明日擧行。
정조 6년
備忘記。去秋等內試射。別軍職柳葉箭居首徐英輔。依例陞六。
정조 6년
備忘記。去秋等內試射。柳葉箭居首內乘鄭學耕。依例陞六。
정조 6년
備忘記。去秋等內試射。柳葉箭宣傳官廳居首宣傳官成道鍾。依例陞六。
정조 6년
假注書望。注書李祖承病。代以趙鎭星爲假注書。
정조 6년
假注書望。注書趙衍德病。代以沈鏗爲假注書。
정조 6년
李在學。以禮曹言啓曰。社稷祈穀祭。每於歲首上辛日。遣大臣攝行事。曾已定式矣。來正月初九日。上辛日社稷祈穀祭。遣大臣攝行。何如。傳曰。謹當親行矣。
정조 6년
沈豐之。以吏曹言啓曰。定平府使申光復。以六年窠守令。三次居中。其不治可知。依例罷黜。何如。傳曰。允。
정조 6년
沈豐之。以吏曹言啓曰。今日本曹開拆坐起時。考見諸道褒貶啓本。則韓山郡守朴宗珪題目。旣非純褒。則宜置中考。而置諸上考。致勤點下。依定式中考施行。洪州牧使申致權。瑞山縣監金光岳。各其題目。俱有貶語。則宜置下考。而置諸中考。致勤點下。雖已出代。依定式下考施行。金山郡守趙德洵。以細傾宜斷爲目。鎭海縣監崔秉敎。以益勉淬礪。以補前過爲目。則竝宜置下考。而置諸中考。殊無嚴明殿最之意。兩道道臣。推考警責。兩邑守令罷黜。何如。傳曰。允。
정조 6년
李在學。以兵曹言啓曰。來正月初九日社稷祈穀祭親行時。以何營軍兵隨駕。何營軍兵留陣。而禁軍馬步軍。幾番幾哨磨鍊乎。敢稟。傳曰。訓局步軍十二哨馬軍三哨隨駕。爲先後廂。禁軍三番隨駕。御營廳留陣。
정조 6년
沈豐之。以備邊司言啓曰。本司武郞廳洪龍健。奔走勤仕。已滿十五朔。依例六品遷轉事。捧承傳施行。何如。傳曰。允。前此備郞輩。每藉除本司。或凡公會勿參之式例擧行。不無緩忽之事。特以矯枉之意。屢有申飭。而近來反作厭避之窠。以向日諸郞入侍時觀之。所見甚如何。後必另擇。無或如前。可也。
정조 6년
徐鼎修。以義禁府言啓曰。罪人煥億絶島定配所。以濟州三邑中磨鍊。仍其地荐棘事。命下矣。罪人煥億。全羅道濟州牧大靜縣荐棘。而以判付內辭意。具罪目。發遣假都事李潤集。押送配所。與地方官眼同荐棘之意。敢啓。傳曰。知道。
정조 6년
徐鼎修。以刑曹言啓曰。因本曹啓辭。安女則係是宥旨前事。常賤所爲。不足深責。放送事。命下矣。依傳敎。慶尙道巨濟府爲婢罪人安召史。卽爲放送事。發關。分付于該道道臣之意。敢啓。傳曰。知道。
정조 6년
徐鼎修。以刑曹言啓曰。因罪人奴閏老味刑推啓目。判付內訊推之後。別無違錯。傅之生意。不至失刑。閏老味。嚴加照律事。命下矣。謹按大明律鬪毆條有曰。雖在辜限內。傷已平復。以他故死者。從本毆傷法。驅人至篤疾者。杖一百流三千里云。此外無他襯合可擬之律。而右福之致命。雖無傷處。旣在與閏老味相鬨之後。則以此律旁照勘處。恐合事宜。罪人閏老味。依此律施行。杖一百流三千里定配。何如。傳曰。允。
정조 6년
李在學。以左右捕盜廳言啓曰。罪人姜文得。自洪忠監營移文捉上。故嚴囚左捕廳之意。敢啓。傳曰。知道。
정조 6년
正言李宗燮啓曰。臣於本院。旣經司諫。今此所叨。法不當仍冒。請命遞斥臣職。答曰。依啓。
정조 6년
大司憲洪檢。大司諫李度默。司諫尹長烈。校理洪仁浩。副校理金翊休。持平姜垣。修撰李度謙。副修撰尹得孚。正言李宗燮啓曰。請喬桐府黜置罪人鄭致達妻。快正王法。以洩神人之憤。請黑山島圍籬罪人龜柱。亟加嚴鞫。夬正王法。答三司曰。不允。
정조 6년
大司憲洪檢。大司諫李度默。司諫尹長烈。持平姜垣。正言李宗燮啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。夬正王法。答兩司曰。不允。
정조 6년
持平姜垣啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正正法。請大靜縣定配罪人聖中。亟令王府。設鞫嚴問。期於得情。夬正王法。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請削板罪人有臣宗甲義駿。竝令王府。設鞫嚴問。依律處斷。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。夬正典刑。請黑山島定配罪人任觀周。亟令王府。拿鞫嚴問。期於得情。答府曰。不允。
정조 6년
正言李宗燮啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。夬正王法。請遠竄罪人安兼濟。亟命王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。夬正王法。答院曰。不允。安兼濟事。亟停勿煩。
정조 6년
備忘記。京畿及海西三南。量其日字。計其程途。才有參量停退。從實勘簿之命。而北關則尤甚。三甲兩邑。亦已停退。果於歲前。分付乎。令廟堂。問于該道伯。使之狀聞。至於西關則今年無尤甚名色。不得一體。下諭。糴政。果無未盡捧之處乎。亦爲行會該道。使之據實狀聞。無或以未捧爲已捧。混同登聞事。分付。
정조 6년
壬寅十二月二十八日午時。上御誠正閣。右副承旨入侍時。右副承旨徐鼎修。記事官趙衍德。記注官金鳳顯。別兼春秋鄭東浚。以次進伏訖。上曰。近日日氣暖如陽春矣。鼎修曰。立春只隔五日。故似然矣。命書湖西有旨訖。上曰。此有旨。卽爲出給事。分付。賤臣承命出傳。命書榻敎曰。前大司諫沈有鎭敍用口傳付軍職。命退。承史以次退出。
정조 6년
行都承旨尹塾坐直。左承旨沈豐之坐。右承旨金宇鎭坐。左副承旨徐鼎修坐。右副承旨林錫喆坐直。同副承旨李夔坐。注書李祖承汰去趙衍德仕直。假注書李崑秀仕。事變假注書尹行任仕。
정조 6년
沈豐之。以都摠府言啓曰。今日入直內三廳武兼禁軍及軍兵等。當爲中日習射。而親臨都目政事相値。不得爲之之意。敢啓。傳曰。知道。
정조 6년
假注書趙鎭星在外。代以李景溟爲假注書。
정조 6년
假注書望。李景溟在外。代以金就行爲假注書。
정조 6년
三司前望單子入之。大司憲鄭志儉。大司諫吳大益。掌令柳雲羽呂萬永。持平韓晩裕尹致性。司諫徐有成。獻納金履鏞。正言鄭福煥。副修撰金履正。副校理李昌漢。校理嚴思晩。修撰吳泰賢落點。
정조 6년
假注書望。金就行陛六。代以李崑秀爲假注書。
정조 6년
傳于林錫喆曰。在外宣傳官許遞。口傳差出。
정조 6년
尹塾啓曰。今此延祥詩製述人中。時無職名人。令該曹口傳付軍職。何如。傳曰。允。
정조 6년
事變假注書望。馬思人改差。代以尹行任爲事變假注書。
정조 6년
兵曹口傳政事。以具綜爲宣傳官。副司直金履禧趙時偉。副司果呂萬亨金履厚安鼎大徐美修趙公鎭李亮載金孝眞李太亨。
정조 6년
尹塾。以禮曹言啓曰。來正月初九日社稷祈穀祭親行時。省牲省器之節。依例以親臨磨鍊擧行乎。敢稟。傳曰。以親臨磨鍊。
정조 6년
都政。吏批。判書金華鎭。參判鄭昌順。參議趙鼎鎭進。以任希游爲司饔主簿。朴健陽爲漢城主簿。宋守淵爲敦寧主簿。尹衡喆爲監察。柳誨爲平市令。鄭日煥爲三陟府使。李東迪爲金山郡守。鄭亮采爲通川郡守。李素爲全州判官。洪絲浩爲刑曹正郞。趙時俊爲戶曹參判。洪秀輔爲右尹。尹寅喆爲平市主簿。金在淳爲司僕主簿。尹行儼爲廣興主簿。元毅鎭爲戶曹佐郞。韓德彬李趾馨爲司饔直長。李恒演爲尙衣直長。尹光孚旌善郡守。洪守榮爲新溪縣令。孫碩周爲漆原縣監。趙亨逵爲寧德縣令。李文煥爲居山察訪。千一元爲靑丹察訪。申禹相爲鏡城判官。尹永基爲瓦署別提。任希問爲漢城主簿。金象行爲濟用主簿。金載孟爲軍資直長。李永源爲濟用直長。李廷書爲宣陵直長。崔弘毅爲司饔奉事。林鳳頀爲判校。任時習爲牙山縣監。柳煥星爲玄風縣監。崔鳳民爲平陵察訪。朴齊家爲利仁察訪。具純爲永興府使。李漢棟爲端川府使。趙岱爲定平府使。尹璋爲熙川郡守。李瀁爲珍島郡守。鄭義誠爲咸安郡守。李琦鉉爲巨濟府使。李宅永爲郭山郡守。許霔爲長興主簿。柳焵爲定州牧使。洪檍爲伊川府使。沈公著爲尙瑞直長。趙廷獻爲義盈奉事。李集明爲西部奉事。金亮村爲淸安郡守。蔡敏恭爲淸河縣監。鄭重祿爲司藝。崔鎭夏爲工曹正郞。韓世裕爲恩津縣監。朴晉煥爲泗川縣監。任希澤爲河陽縣監。羅烈爲引儀。李寬鼎爲靖陵直長。趙象存爲宗廟直長。許策爲順陵直長。李翊永爲繕工奉事。李熻爲濟用奉事。趙寅采爲廣興奉事。沈公著爲司僕主簿。沈鏗金就行爲典籍。朴一源爲戶曹正郞。金恒柱爲工曹正郞。南獜耉爲內贍直長。柳烶爲典牲奉事。姜鳳瑞爲直講。禹禎圭爲光陽縣監。金宗鏽爲純陵奉事。趙學良爲南部奉事。宋啓來爲司饔奉事。尹昌胤爲司饔僉正。李尙淵爲工曹佐郞。朴忠煥爲獻陵令。李普衍爲尙瑞副直長。以黃基玉爲內資奉事。金恒柱爲掌樂僉正。尹耆東爲尙衣僉正。洪爲溫陵令。南漢昌爲監察。金在淳爲刑曹佐郞。沈念祖爲掌樂提調。趙時俊爲宗廟提調。白師坤爲禮曹佐郞。尹永基爲刑曹佐郞。宋載德爲工曹正郞。鄭𣲚爲禮曹佐郞。尹行儼爲司僕主簿。李普衍爲尙瑞直長。尹最遠爲廣興副奉事。金載升爲德陵直長。李東植爲豊川府使。金獜瑞爲龜城府使。鄭東敎爲工曹佐郞。李斗源爲刑曹正郞。孟至大洪聖淵李彦祜爲典籍。李熽爲陽德縣監。尹在復爲鎭海縣監。徐有沂爲金泉察訪。趙鎭宅爲猉獜察訪。金載升爲濬源殿令。田甘復爲廣興主簿。白成一爲典設別提。曺允邁爲尙瑞副直長。沈公著爲工曹佐郞。洪梜爲監察。劉大鉉爲造紙別提。金益聲爲瓦署別提。李萬運爲繕工副奉事。朴鎤爲掌樂主簿。安策爲司僕主簿。具善亨爲典設別提。林蓍喆爲大司諫。朴宗海爲贊儀。金彦國爲引儀。羅烈爲禁府都事。金載道爲引儀。韓宅离爲義陵奉事。李敬一爲靈光郡守。金再郁爲濟州判官。李顯采爲慈仁縣監。李彦祐爲禮曹正郞。李陽普爲奉常主簿。李顯道爲典籍。金載遂爲兼引儀。宋時淵爲童蒙敎官。鄭東喆爲獻陵參奉。趙重鎭爲永禧殿參奉。徐貞輔爲康陵參奉。任好常爲順陵參奉。尹東美爲永陵參奉。魚在沼爲禧陵參奉。林元浩爲昭寧園守奉官。金復光爲齊陵參奉。沈公權爲昭寧園守奉官。金獻祚爲仁明園守奉官。柳煥爲典獄參奉。李夔爲司諫。兪漢弼爲敦寧參奉。魏光翼爲安陵參奉。朴東俊爲純陵參奉。朴龍煥爲司饔主簿。林大榮爲司圃司別提。金夢華爲掌令。李昌漢爲獻納。李彦祜洪秉益爲正言。金載瓚爲副應敎。李景烈爲監察。李夔爲承旨。判敦寧前望單子入之。金鍾五落點。典籍單李星俊。奉常主簿單楊致鶴。兼春秋單崔鎭夏。
정조 6년
兵批。判書徐有隣。參判沈念祖。參議鄭啓淳。參知朴天行進。以具善復爲知訓鍊。具綜爲兼司僕將。禹弼昌爲羽林將。李得臣爲曹司五衛將。洪龍鎭南性五爲五衛將。宋應休爲慶州營將。金履煥爲西原營將。李潤春爲江華中軍。李達觀爲忠州營將。李亨默爲全州營將。李柄漢爲順天營將。李榮逵爲統虞候。鄭順采爲平壤監營中軍。李殷福爲晉州營將。金道煥爲北虞候。邊鎭城爲釜山僉使。李文喆爲多大浦僉使。李彦邦爲阿耳僉使。高雲瑞爲慶尙左兵虞候。尹光億爲惠山僉使。金啓漢爲訓鍊判官。徐獜伋爲訓鍊主簿。崔鳳興韓吉謇爲訓鍊君簿。李長喆爲訓鍊副正。李慶獜爲五衛將。尹珖爲慶尙中軍。鄭宅漢爲黃海中軍。文兌興爲南桃浦萬戶。文天維爲安骨萬戶。李遇春爲黔毛浦萬戶。崔弘亮爲智島萬戶。金光泓爲平山浦萬戶。金百彬爲都摠經歷。金昌岌爲古今島僉使。白弘箕爲椒島僉使。林明休爲位羅萬戶。韓成佾爲正方山城別將。孫性欽爲長峯萬戶。徐㬦爲五衛將。朴興世爲慶熙將。張景良爲景福將。金天相爲全羅中軍。鄭駿采爲訓鍊正。李德一爲所已萬戶。李準源爲舒川萬戶。李東秀趙宅鎭爲訓鍊僉正。許滌爲訓鍊判官。李樞夏爲碧團僉使。李宇鼎爲老江僉使。金俊興爲保山別將。張漢樞爲黑山島別將。朴道煥爲古突山別將。鄭駿采爲五衛將。申大坤爲訓鍊副正。李東秀爲都摠經歷。朴載熙爲洪忠水虞候。韓景禹爲柔遠僉使。金世徵爲金城別將。金致潤爲在德萬戶。張重熙爲吾老梁萬戶。任基重爲九月山城別將。尹範敍爲訓鍊正。梁埉爲僉正。沈鳳淳爲判官。李尙說爲都摠經歷。李仁默爲中樞經歷。梁埉爲宣傳官。李國良爲阿山萬戶。金應澤爲造山萬戶。李漢佑爲永達萬戶。李潤謙爲宣傳官。趙德常爲五衛將。宋益休洪檊尹守默爲都摠都事。金尙墀爲訓鍊僉正。李光伯爲水口萬戶。閔有洙安球李民秀安思烈爲訓鍊主簿。李彦默爲判官。李東善爲中樞都事。鄭殷誠爲訓鍊僉正。李弼培爲都摠都事。李奭培爲都摠都事。張起允爲五衛將。鄭亨濟爲忠壯將。李大遠爲暖羅萬戶。尹守範爲夞怪萬戶。禹拓夏爲神方萬戶。李東善爲宣傳官。柳光斗爲平南萬戶。趙駿逵趙雲履爲訓鍊主簿。李敬進李輪韓奎爀金得海金致淇鄭宅潤爲武兼。權逴爲宣傳官。李潤瑞洪百海爲武兼。柳煥輔曺命五李偃朴瓊爲部將。陳景文洪成源李明東羅台洽李道馨高達門李應運爲守門將。李顯三爲舊乫坡知權管。辛翊寧爲小農堡權管。李允中爲西水羅權管。張泰範爲嗭洞權管。金振輝爲小吉號里權管。金鼎鎬爲大吉號里權管。文虎兼爲大坡兒權管。副護軍李文德卞觀海金樂洙洪彦喆權權坪宋銓。副司直鄭一祥吳載純洪秉纘李得臣尹承烈柳孟養李喆模尹㬦李百亨。申禹相李正薰。副司果姜忱姜彝正李鼎揆閔昌爀李秀夏李思祚。訓鍊主簿單徐英輔。赴戰嶺別將單柳世春。副司果李禹道鄭學耕。前虞候黃翼振。內禁衛韓命祺。以上今加折衝加資事。承傳。慶州營將宋應休。西原營將金履煥。全州營將李亨默。江華中軍李潤春。以上今加折衝。護軍權綸林永老。副護軍禹弼昌洪龍鎭李達觀。護軍宋應休金履煥李亨默黃益振韓命祺許侙鄭駿采尹長烈吳著羅㷜柳雲羽呂萬永。司直洪檢吳大益李在學李度默金履鏞許晊姜垣尹尙東。司果鄭福煥朴趾慶姜曺遠振李宗燮。副司果李鎭宇。知事二單。具允鈺金漢耆。
정조 6년
尹塾。以禮曹言啓曰。來癸卯年正朝陳賀時。百官於內殿進致詞表裏儀註。依前例直爲書入於王大妃殿惠慶宮中宮殿之意。敢啓。傳曰。知道。
정조 6년
尹塾。以禮曹言啓曰。平安監司及本道兵使原春監司咸鏡監司黃海兵使封進別陳賀時方物。來癸卯正朝方物及慶尙左兵使右兵使左水使右水使封進正朝方物。今又上來。依例看品。同爲捧入。而追後上來者。亦爲依此擧行之意。敢啓。傳曰。知道。
정조 6년
沈豐之。以訓鍊都監言啓曰。今十二月二十九日三十日年終放砲時。次知將官將校及兼別破陣等。容貌年歲器械。竝別單書入之意。敢啓。傳曰。知道。
정조 6년
金宇鎭。以義禁府言啓曰。全羅監司朴祐源狀啓。據刑曹粘目內。臨陂前縣令李義逸。移本府處之事。允下矣。李義逸。以全州判官。時在任所云。依例發遣府羅將拿來。何如。傳曰。待待命拿囚。
정조 6년
金宇鎭。以左右捕盜廳言啓曰。右捕廳在囚罪人世彩。當日物故之意。敢啓。傳曰。知道。
정조 6년
金宇鎭。以右捕盜廳言啓曰。本廳在囚罪人權晤。今日物故之意。敢啓。傳曰。知道。
정조 6년
刑曹啓目。粘罪人吳孫興。更無可疑之端。依前嚴刑。期於得情。何如。啓。除尋常。各別嚴刑。期於得情爲良如敎。
정조 6년
又啓目。罪人李壽億。終無可疑。依前嚴刑。期於得情。何如。啓。箇箇嚴刑。期於得情爲良如敎。
정조 6년
又啓目。粘罪人朴世根。更覆參究。無容更議。仍前嚴訊。期於輸情。何如。啓。更加嚴刑。期於得情爲良如敎。
정조 6년
又啓目。粘罪人朴昌郁。更無可疑。依前嚴訊。期於輸情。何如。啓。更加嚴刑。期於得情爲良如敎。
정조 6년
又啓目。粘罪人李光默。終無更疑之端。依前嚴訊。期於輸情。何如。啓。更加嚴刑。期於得情爲良如敎。
정조 6년
又啓目。粘罪人安宗玄。依前嚴刑。期於得情。何如。啓。除尋常。更加嚴刑。期於得情爲良如敎。
정조 6년
又啓目。粘罪人張漢福。依前嚴刑。期於得情。何如。啓。除尋常。更加嚴刑。期於得情爲良如敎。
정조 6년
又啓目。粘罪人金廷周。依前嚴訊。期於輸疑。何如。啓。更加嚴刑。期於得情爲良如敎。
정조 6년
又啓目。粘罪人朴𤩕。依前嚴訊。期於輸情。何如。啓。更加嚴刑。期於取服爲良如敎。
정조 6년
又啓目。粘罪人白點卜。更加嚴刑。期於得情。何如。啓。除尋常。各別嚴刑。期於得情爲良如敎。
정조 6년
又啓目。粘罪人吳彦邦。依前嚴訊。期於得情。何如。啓。更加嚴刑。期於得情爲良如敎。
정조 6년
又啓目。粘罪人朴聖樑。依前嚴訊。期於輸疑。何如。啓。除尋常。更加嚴刑。期於得情爲良如敎。
정조 6년
又啓目。粘罪人金奉鎭。依前嚴訊。期於得情。何如。啓。更加嚴刑。期於得情爲良如敎。
정조 6년
又啓目。粘罪人金就河。依前嚴訊。期於取服。何如。啓。除尋常。各別嚴刑。期於得情爲良如敎。